Rotherham United FC

Rotherham United Football Club on englantilainen, vuonna 1925 perustettu jalkapalloseura, jonka kotipaikka on South Yorkshiressa sijaitseva Rotherham.http://www.themillers.co.uk/club/history/ Se pelaa kaudella 2024–2025 Ykkösliigassa, Englannin kolmannneksi korkeimmalla sarjatasolla. Seuran peliasun päävärit ovat perinteisesti olleet punainen ja valkoinen. Joukkue pelaa kotiottelunsa vuonna 2012 valmistuneella New York Stadiumilla. Seuran ja sen edeltäjän Rotherham Countyn kotistadion vuodesta 1907 vuoteen 2008 oli Millmoor.

Joukkue on pelannut suurimman osan historiastaan Englannin liigan kolmanneksi korkeimmalla sarjatasolla. Se pelasi 2000-luvun alussa Englannin toiseksi korkeimmalla sarjatasolla mutta putosi vuosiksi kolmannelle ja neljännelle sarjatasolle. Kaudella 2012–2013 se sijoittui Kakkosliigassa toiseksi ja nousi kolmannelle sarjatasolle Ykkösliigaanhttp://www.football-league.co.uk/latestnews/20130428/ups-downs_2293301_3118261. Seuraavalla kaudella se pääsi Ykkösliigan nousukarsintaan, jonka loppuottelussa se voitti Leyton Orientin ja nousi Mestaruussarjaanhttp://www.bbc.com/sport/0/football/27459498. Kakkostasolla Rotherham pelasi tällä kertaa kolme kautta. Kauden 2017–2018 Rotherham pelasi Ykkösliigassa mutta nousi keväällä 2018 jälleen ylemmäs voitettuaan nousukarsintojen loppuottelussa Shrewsbury Townin jatkoajalla 2–1 puolustaja Richard Woodin tehtyä joukkueen molemmat maalit. Kaudella 2018–2019 Rotherham sijoittui Mestaruussarjassa 22:nneksi ja putosi takaisin Ykkösliigaan. Koronaviruspandemian keskeyttämällä kaudella 2019–2020 joukkue sijoittui Ykkösliigassa toiseksi ja nousi seuraavaksi kaudeksi Mestaruussarjaan. Kaudella 2020–2021 Rotherham sijoittui Mestaruussarjassa 23:nneksi eli toiseksi viimeiseksi ja putosi jälleen kolmannelle sarjatasolle jäätyään kahden pisteen päähän sarjassa säilyneestä Derby Countysta. Kaudella 2021–2022 Rotherham sijoittui Ykkösliigassa toiseksi ja nousi neljännen kerran yhdeksän vuoden aikana Mestaruussarjaan. Se pelasi Mestaruussarjassa tällä kertaa kaksi kautta mutta putosi keväällä 2024 Ykkösliigaan.
pienoiskuva|350px|New York Stadium pitkänäperjantaina 2018, ottelu Rotherham - Peterborough.
Vuonna 1961 Rotherham United pelasi Liigacupin loppuottelussa, jossa se hävisi Aston Villalle voitettuaan ensimmäisen osaottelun 2–0 mutta hävittyään toisen jatkoajalla 3–0.

Rotherham Unitedin managerina ovat toimineet muun muassa Englannin maajoukkueen kapteenina pelannut Emlyn Hughes sekä 2000-luvulla Ronnie Moore ja Steve Evans. Helmikuussa 2016 manageriksi nimitettiin Neil Warnock, jonka johdolla joukkue nousi putoamisviivan alapuolelta ja säilytti sarjapaikkansa Mestaruussarjassa yhdeksän pisteen turvin. Kesäkuussa 2016 uudeksi manageriksi tuli Alan Stubbs mutta hän sai potkut jo lokakuussa. Hänen jälkeensä Kenny Jackett sai toimia managerina vain 39 päivää. Jackettin jälkeen managerina toimi seuran entinen pelaaja Paul Warne syyskuuhun 2022 saakka. Matt Taylorin valmennuksessa joukkue säilyi mestaruussarjassa kaudella 2022–2023, mutta seuraavalla kaudella heikko menestys toi Taylorille potkut jo marraskuussa, ja hänen tilalleen tuli Leam Richardson. Huhtikuussa 2024 päävalmentajaksi palasi Steve Evans. Evans erotettiin maaliskuun 2025 lopulla joukkueen ollessa ykkösliigassa 16:ntena, ja väliaikaiseksi päävalmentajaksi nimitettiin joukkueen valmentajistossa aiemminkin työskennellyt Matt Hamshaw.

Seuran lempinimiä ovat The MillersRotherham history at talkfootball ja The Merry MillersHistory and stats at .

 Managerit 

 Nimi Vuodet Billy Heald 1925–1929 Stanley Davies 1929–1930 Billy Heald 1930–1933 Reg Freeman 1934–1952 Andy Smailes 1952–1958 Tom Johnston 1958–1962 Danny Williams 1962–1965 Jack Mansell 1965–1967Tommy Docherty 1967–1968 Jim McAnearney 1968–1973 Jimmy McGuigan 1973–1979 Ian Porterfield 1979–1981 Emlyn Hughes 1981–1983 George Kerr 1983–1985 Norman Hunter 1985–1987 Dave Cusack 1987–1988 Billy McEwan 1988–1991 Phil Henson 1991–1994 Archie Gemmill & John McGovern 1994–1996 Danny Bergara 1996–1997 Ronnie Moore 1997–2005 Mick Harford 2005 Alan Knill 2005–2007 Mark Robins 2007–2009 Ronnie Moore 2009–2011 Andy Scott 2011–2012 Steve Evans 2012–2015Neil Redfearn 2015–2016 Neil Warnock 2016 Alan Stubbs 2016 Kenny Jackett 2016 Paul Warne 2016–2022 Matt Taylor 2022–2023 Leam Richardson 2023–2024 Steve Evans 2024–2025

 Lähteet 

Luokka:Englantilaiset jalkapalloseurat
Luokka:South Yorkshiren urheilu